Și doar sînteți de cinci ani împreună, pentru numele lui Dumnezeu!) Un prieten cu care am mers la IKEA într-o duminică, îmi arăta cuplurile care se buluceau la produse (nu vreți să știți cum arată IKEA în week-end, ai putea face recensămîntul populației, cu puțină imaginație): — Stai să-i vezi peste zece ani ce-or să se ciondănească pentru salteaua, patul și veioza pentru care acum se ciondănesc, în glumă, fiindcă nu știu pe care să o aleagă! Era o exagerare, el avînd 15 ani de căsnicie și fiind una din puținele cunoștințe care îmi mai dau speranțe că se poate trăi și prin înțelegere, iubire, respect și armonie într-o căsnicie.